Lav et referat af nedenstående tekst:

Tekst:
De mange surfere fra Klitmøller har taget godt for sig af medaljerne ved EM i standup paddling. Fem ud af seks danske EM-medaljer ved EM i standup paddling, der sluttede i Hvide Sande lørdag efter en uges konkurrencer, er vundet af surfere fra Klitmøller. Blandt andet vandt Caroline Küntzel vandt guld i SUP Spring hos kvinderne. - Det har været fantastisk og jeg er utrolig glad for min placering, som jeg tager med mig videre på SUP World Touren de kommende uger, siger Caroline Küntzel. - Det er podiepladserne, det handler om, når man skal leve af sin sport og derfor er det her guld også utroligt vigtigt for dels hele det sportslige resten af sæsonen, men også i forhold til sponsorerne, hvor vi lige nu er ved at lave aftaler for næste år, fortæller Caroline Küntzel, uddyber hun. Stærkt felt Derudover vandt NOA Stender guld i SUP SURF U18, Christian ”Polarbear” Andersen hentede to bronzemedaljer i SUP Sprint og SUP Technical Race hos mændene, mens Katrine Bergmann hentede en flot bronzemedalje i SUP Sprint U18. Også Christian "Polarbear" Andersen er godt tilfreds med præstationen ved EM i SUP. - Det har været et stærkt felt, vi har været oppe imod til EM. Der er et utroligt højt niveau, og det giver bare mere blod på tanden til at give den en ekstra skalle under træningen op til de kommende konkurrencer ude i verden, siger Christian ”Polarbear” Andersen. Klitmøller-surferne drager allerede mandag videre til Polen, hvor der sejles et stop på World Touren.

Referat:
Fem ud af seks danske EM-medaljer ved EM i standup paddling blev vundet af Klitmøller-surfere.